jkorsvik/nowiki_second_scrape_merged huggingface dataset:
Saurr

Saurr var en hund og lydkonge over Trondheim og områdene rundt, under den svenske kongen Eysteinn Beli som regjerte rundt 790 - 810. Han fortelles om i flere skandinaviske kilder:
Gesta Danorum (bok 7), Heimskringla (Hákonar saga góða), Hversu Noregr byggðist og også muligens i Skáldatal.


== Gesta Danorum ==
I Gesta Danorum, bok 7, Saxo Grammaticus forteller om en Gunnar (kan være navnet eller bare et kallenavn), som invaderte Norge og drepte mere enn han plyndret. For å ydmyke nordmennene etter seieren over kong Ragnald, utnevnte han en hund som hersker. Han utnevnte da guvernører (slik de blir kalt i boken), for å ta hånd om riket som hundens verge, og la adelige passe på hunden. Han kommanderte også at alle som ikke viste hunden respekt ville bli lemlestet.


== Hversu Noregr byggðist og Hákonar saga góða ==
Hversu Noregr byggðist viser til en konge som heter Eysteinn Beli som hadde en hund som lydkonge. Dette er det eneste som blir nevnt i denne sagen. Hákonar saga góða forteller det mere i detalj. Der fortelles det om en kong Eysteinn av Oppland (Eysteinn Upplendingakonungr eller Eysteinn hinn illi) som erobret Trondheim, og satt sin sønn Onund til lydkonge. Når Onund ble drept og trønderne tok tilbake kontrollen, kom Eysteinn tilbake og la under seg området på nytt. Denne gangen kom han med et ultimatum enten kunne de velge slaveen hans Thorer Faxe eller hans hund Saurr til å bli deres lydkonge. De valgte hunden siden de trodde de ville bli kvitt med den lettest. For tre år ble Saurr behandlet som en konge med halsbånd av gull og en egen trone.Inntil en dag ulver brøyt seg inn og rev han til fillebiter.


== Skáldatal ==
Nevner at en skald Erpr lútandi ble dømt til døden for å drepe på hellig grunn. Han ble reddet ved å lage en hymne til Saurr hundekongen. Denne Erpr var skald hos Eysteinn Beli.
Elja

Elja (også skrevet Elgå, svensk: Lillälven) er ei elv i Halden kommune i Viken. Den er ei sideelv til Enningdalselva og er 20,9 km lang (17,0 km fra utløpet av Elgsjøen). Den har et nedbørfelt på 59,64 km², og middelvannføringen ved munningen er 0,82 m³/s.
Elva starter som flere små bekker i skogsområdene øst for Ørsjøen. De samles i Elgsjøen (168 moh), som er Eljas kilde. Fra østsida av Elgsjøen renner elva først mot sørøst, senere sør-sørvest, og passerer gjennom Lysevannet. Like sør for Lysevannet krysses elva av Østfoldbanen og fylkesvei 101. Elja fortsetter videre i samme retning, gjennom et tynt befolket skogsterreng, med enkelte spredte gårder. Ca. 400 meter før samløpet med Enningdalselva ligger den 46 meter høye Elgåfossen, Østfolds høyeste fossefall.


== Grenseelv mot Sverige ==
I sin nedre del, fra samløpet med en mindre bekk like sør for gården Holmene, utgjør Elja riksgrensen mot Sverige. Lengden som grenseelv er 2,5 km.


== Se også ==
Liste over elver i Østfold


== Referanser ==
Acanthocybium solandri

Acanthocybium solandri er en fisk i makrellfamilien. Den kalles wahoo på flere språk og er den eneste arten i slekten Acanthocybium. Den kan kanskje forveksles med barracuda, men barracudaen har større skjell og tenner og en bredere spord uten kjøler.
Kroppen er svært langstrakt, spoleformet og lite flattrykt fra sidene. Munnen er stor. Første ryggfinne har 23–27 piggstråler og andre ryggfinne 12–16 bløtstråler. Det er åtte eller ni småfinner på ryggsiden og ni småfinner på buksiden. Sporden er smal med en kraftig utviklet langsgående kjøl, som har to mindre kjøler på hver side.
Kroppen er dekket med små skjell, og det er ikke noe panser på forkroppen. Ryggen er skinnende blågrønn og sidene er sølvfarget med 24–30 koboltblå striper. Arten har svømmeblære. Maksimal lengde er 210 cm og maksimal vekt minst 83 kg. Vanlig lengde er 100–170 cm.
Acanthocybium solandri er utbredt i tropiske og subtropiske deler av Atlanterhavet, Stillehavet og Det indiske hav, inkludert Det karibiske hav og Middelhavet. Den lever pelagisk i de øvre vannlagene ute på det åpne havet. Individene svømmer som regel alene, eller i små, løse stimer. Arten jakter på andre arter i makrellfamilien, pinnsvinfisker, flygefisker, sildefisker, hestmakreller (Decapterus), lysprikkfisker, andre pelagiske fisker og blekkspruter.
Det drives ikke kommersielt fiske etter Acanthocybium solandri, men den er ettertraktet blant sportsfiskere. Den kjemper hardt og kan oppnå en fart på 77 km/t. Arten regnes som en meget god matfisk.
Artsepitetet solandri viser til svensken Daniel Solander, som var med på kaptein Cooks første ekspedisjon. Georges Cuvier baserte sin artsbeskrivelse på en tegning og beskrivelse fra Solander.


== Litteratur ==
B.B. Collette og C.E. Nauen (1983). FAO species catalogue: Vol.2. Scombrids of the world: An annotated and illustrated catalogue of tunas, mackerels, bonitos and related species known to date. FAO Fish.Synop. s. 25–26. ISBN 92-5-101381-0. 


== Eksterne lenker ==
(en) Acanthocybium solandri – oversikt og omtale av artene i WORMS-databasen 
(en) Acanthocybium solandri i Global Biodiversity Information Facility 
(en) Acanthocybium solandri hos FishBase 
(en) Acanthocybium solandri hos Fossilworks 
(en) Acanthocybium solandri hos ITIS 
(en) Acanthocybium solandri hos NCBI 
(en) Kategori:Acanthocybium solandri – bilder, video eller lyd på Wikimedia Commons 
(en) Acanthocybium solandri – galleri av bilder, video eller lyd på Wikimedia Commons 
Acanthocybium solandri – detaljert informasjon på Wikispecies 
(en) Acanthocybium solandri (Cuvier, 1832) Wahoo - FishBase
B. Collette m.fl. (2011). «Acanthocybium solandri». IUCN 2012. IUCN Red List of Threatened Species. Version 2012.1. Besøkt 29. juni 2012.
Wahoo

Wahoo kan blant annet vise til:

StederWahoo (California), en tidligere bosetning i Los Angeles County i California.
Wahoo (Nebraska), en by og sete for Saunders County i Nebraska.
Wahoo (Vest-Virginia), et sted i Marion County i Vest-Virginia.
Wahoo Township (Saunders County, Nebraska), ett av 24 township i Saunders County i Nebraska.
Wahoo (Florida), et sted i Sumter County i Florida.AnnetAcanthocybium solandri, en fisk i makrellfamilien, kalles wahoo på flere språk.
Sysle stasjon

Sysle stasjon er en stasjon på Krøderbanen. Stasjonsbygningene står fortsatt og eies av Stiftelsen Krøderbanen.
Allerede i 1873, året etter at Krøderbanen ble åpnet, anla man en holdeplass på stedet, som den gang fikk navnet Hole. Året etter ble det anlagt et sidespor på stedet og det ser ut til at sidesporet ble betjent av en sporskifter, og stedet fikk status som stoppested. En vokterbolig var ekspedisjonslokalet fra til nåværende stasjonsbygning ble bygget i 1894, året etter at stedet ble oppgradert til full stasjon. Fra 1. juni 1895 ble navnet endret til Sysle. Hole Meieri var 1912-1949 en viktig godskunde for Sysle stasjon. Senere ble bedriften Elart etablert rett ved stasjonen .
19. januar 1958 ble passasjertrafikken nedlagt, men fortsatt kunne man få ekspedert gods fra Sysle fram til 1969. Godstrafikken opphørte helt 1. mars 1985. Året etter ble stasjonen overdratt til Norsk Jernbaneklubb avd. Krøderbanen som senere er blitt til Stiftelsen Krøderbanen.


== Referanser ==


== Eksterne lenker ==
Krøderbanens venner
Sysle stasjon på Stasjonsdatabasen
Elgå

For artikkelen om elva i Østfold, se Elja.
Elgå (sørsamisk: Svahke) er ei bygd i Engerdal kommune i Innlandet. Den ligger ved østbredden av Femunden, 45 kilometer nord for kommunesenteret Engerdal (61 km kjørelengde). Elgå er endepunkt for fylkesvei 221, og om sommeren det sørligste anløpssted for rutebåten MS «Fæmund II». Bygda er utgangspunkt for fotturisme i Femundsmarka nasjonalpark.


== Litteratur ==
Tor Møllebak, red. (1998). Rondane og Femundsmarka med tilgrensende fjellstrøk. Gyldendal Fakta. s. 78. ISBN 82-05-25140-1. 
Asbjørn Borg (1966). En utbyggingsplan for turistnæringen i Trysil og Engerdal. 
Per Hohle, red. (1971). Til fots i Femundsmarka og Sylene. Oslo: Gyldendal. ISBN 82-05-00107-3. 


== Eksterne lenker ==
(en) Elgå – kategori av bilder, video eller lyd på Commons
Elgsjøen (Halden)

Elgsjøen (også skrevet Eljsjøen) er en innsjø i Halden kommune, Viken fylke. Innsjøen ligger 168 meter over havet, og har et areal på 0,36 km². Sjøen har utløp mot sørøst gjennom elva Elja. I sørvest grenser sjøen til Prestebakkefjella naturreservat.


== Referanser ==
Romanias senat

Romanias senat er ett av to kamre i Romanias parlament, og har 143 medlemmer. Etniske minoriterer som ikke oppnår minst en representant i senatet og som på nasjonalt plan oppnår minst fem prosent tilslutning, har rett til plass i senatet. Valget skjer etter forholdstallsvalg. Det skal være 160 000 velgere bak hvert senatsmedlem. Valget av senatet avholdes hvert fjerde år. Sperregrensen er fem prosent.


== Referanser ==


== Eksterne lenker ==
(en) Offisielt nettsted 
(en) Senate of Romania – kategori av bilder, video eller lyd på Commons
Lysevannet

Lysevannet (også skrevet Lysevatnet) er en innsjø i Halden kommune i Viken. Innsjøen ligger 132 meter over havet, og har et areal på 0,31 km². Lysevannets største tilløp er elva Elja fra nordøst, og Elja er også sjøens utløp, mot sørvest.


== Referanser ==
Carlos Germano

Carlos Germano Schwambach Neto (født 14. august 1970 i Domingos Martins) er en brasiliansk tidligere fotballspiller, som var målvakt i sin aktive karriere.
Han var med i Brasils tropp i VM i fotball 1998.


== Karriere på klubbnivå ==
Carlos Germano startet sin karriere i 1985 i sin hjemby, hvor han ble oppdaget av Vasco da Gamas manager, som foreslo at han sluttet seg til klubbens ungdomslag. Han ble førstemålvakt for ungdomslaget fra og med dette året.
Da Vasco da Gamas førstekeeper Acácio forlot klubben, ble Carlos Germano umiddelbart klubbens førstevalg i mål. Han ble utropt til Série As beste målvakt i 1997.
I 1999 ble han uenig med Vasco da Gamas styreleder, og forlot klubben. Han signerte for Santos i 2000, men klubben viste seg å ikke være i stand til å innfri hele kravet i forbindelse med overgangssummen, og han fikk rett til gratis overgang, hvoretter han gikk til Portuguesa. Carlos Germano signerte ettårskontrakter fra da av, inntil han signerte for Penafiel, som den gang spilte i portugisisk andredivisjon, i 2005.


== Landslagskarriere ==
Carlos Germano representerte Brasil i U-16-VM i 1987 og i U-20-VM i 1989. I 1988 var han Brasils målvakt i Sør-Amerikas U-20-mesterskap.
Carlos Germano spilte ni landslagskamper for Brasil i perioden 1995 til 2001.


== Trenerkarriere ==
Etter å ha lagt opp etter 2005/06-sesongen, ble Carlos Germano etterhvert målvaktstrener.


== Meritter ==


=== På klubbnivå ===
Campeonato Carioca: 1992, 1993, 1994, 1998
Taça Guanabara: 1992, 1994, 1998
Série A: 1997
Copa Libertadores: 1998
Torneio Rio-São Paulo: 1999


=== Internasjonalt ===
Copa América: 1997


=== Personlige utmerkelser ===
Bola de Ouro (Placar): 1997


== Referanser ==


== Eksterne lenker ==
(en) Carlos Germano – FIFA 
(en) Carlos Germano – UEFA 
(en) Carlos Germano – Transfermarkt 
(en) Carlos Germano – Transfermarkt (manager) 
(en) Carlos Germano – national-football-teams.com 
(en) Carlos Germano – WorldFootball.net 
(en) Carlos Germano – FootballDatabase.eu 
(en) Carlos Germano – Sambafoot
Moa Hjelmer

Moa Elin Marianne Hjelmer (født 19. juni 1990 i Stockholm) er en svensk friidrettsutøver som konkurrerer for Spårvägens FK og Sverige. Hjelmer har hatt best resultater i øvelsene 200 meter og 400 meter. Ved junior-EM i Ostrava i 2011 tok hun sølv i 200 meter på tiden 23,24. Hennes semifinaletid, 23,20, plasserer henne som fjerde raskeste svenske kvinne på distansen, hvor kun Linda Haglund, Carolina Klüft og Emma Green Tregaro har løpt raskere. Hjelmer har vært en del av Sveriges ungdomslandslag siden 2006.
Ved svensk mesterskap (SM) i Gävle i 2011, satte hun 14. august ny svensk rekord på 400 meter, da hun slo Ann-Louise Skoglunds tidligere rekord med 11 hundredeler.I semifinalen i 400 meter i EM i friidrett i Helsingfors 2012 forbedret hun sin egne svenske rekord på distansen med 18 hundredeler, til 51,40, og i finalen dagen etter ble rekorden senket med ytterligere 27 hundredeler, til 51,13, da hun vant EM-gull.Hjelmer fikk prisen for Årets nykomling ved Svenska idrottsgalan 2012, og ble også tildelt Svenska Dagbladets idrettsstipend.
Hjemer er deltaker ved de olympiske leker i London 2012.


== Resultatutvikling ==
* = I 2008 løp hun 100 meter på tiden 12,13 i ukjent vind** = I 2010 løp hun 100 meter på tiden 11,86 i medvind*** = Ny svensk rekord på distansen


== Referanser ==


== Kilder ==


=== Kilder for resultatutvikling ===
http://www.iaaf.org
http://www.friidrott.se


== Eksterne lenker ==
(en) Moa Hjelmer – Olympics.com 
(en) Moa Hjelmer – Olympic.org 
(en) Moa Hjelmer – Olympedia 
(en) Moa Hjelmer – Sports-Reference (OL-resultater – arkivert) 
(sv) Moa Hjelmer – Sveriges olympiske komité 
(en) Moa Hjelmer – World Athletics 
(en) Moa Hjelmer – Diamond League 
(en) Moa Hjelmer – TheSports.org
Jon Berg

Jon Berg er navnet til flere personer:

Jon Berg (produsent), amerikansk filmprodusent for Marvel Entertainment
Jon Berg (forretningsmann) (født ca. 1936), forretningsmann fra Nord-Norge, grunnla dykkerfirmaet Nordive (aktive 1963–1992) .
Jon Berg (fl. 1983–1989), gitarist i Backstreet Girls og Road
Matt Cimber

Matt Cimber (født Thomas Vitale Ottaviano 1936) er en italiensk-amerikansk regissør, manusforfatter og filmprodusent.


== Biografi ==
Thomas Vitale Ottaviano ble født i 1936. Han forlot Brooklyn for å studere ved Syracuse University. Etter å ha havnet i et nordeuropeisk miljø begynte han å bruke navnet Matt Cimber.Cimber begynte å jobbe som teaterregissør. Da han regisserte teaterstykket Buss stopp våren 1964, innledet han et forhold til hovedrolleinnehaveren Jayne Mansfield. De to giftet seg senere samme året. Cimber debuterte som filmregissør med dramafilmen Single Room Furnished (1968), der Mansfield også spilte hovedrollen. Innspillingen av filmen ble fullført i april 1966, men grunnet problemer med å få i stand en distribusjonsavtale ble ikke filmen utgitt før to år senere. Mansfield søkte om skilsmisse fra Cimber i juli 1966, men den ble ikke fullført før hennes død i en bilulykke året etter.
Cimber hadde stor suksess med flere pornografiske dokumentarfilmer på slutten av 1960- og begynnelsen av 1970-tallet, inkludert Man & Wife: An Educational Film for Married Adults (1969), He & She (1970), Africanus Sexualis (1970) og The Sexually Liberated Female (1970).Blant hans mest kjente filmer er også dramafilmen Butterfly (1982), med Stacy Keach, Pia Zadora og Orson Welles i hovedrollene. Den ble nominert til ti priser under den tredje Razzie-utdelingen i 1983.


== Filmografi som regissør (utvalg) ==

1968 – Single Room Furnished

1982 – Hevnens time


== Priser og nominasjoner ==
1983: Nominert: Golden Raspberry Award: Verste film, Butterfly.
1983: Nominert: Golden Raspberry Award: Verste regissør, Butterfly.
1983: Nominert: Golden Raspberry Award: Verste manus, Butterfly.


== Referanser ==


== Eksterne lenker ==
(en) Matt Cimber på Internet Movie Database 
(sv) Matt Cimber i Svensk Filmdatabas 
(da) Matt Cimber på Filmdatabasen 
(fr) Matt Cimber på Allociné 
(en) Matt Cimber på AllMovie 
(en) Matt Cimber hos The Movie Database 
Artikkelen har ingen egenskaper for filmpersondatabaser i Wikidata
(en) Matt Cimber hos Rotten Tomatoes
José Carlos de Almeida

José Carlos de Almeida (født 14. november 1967 i Presidente Bernardes) også kjent som Zé Carlos, er en brasiliansk tidligere fotballspiller.
Zé Carlos startet karrieren i 1990, og har spilt for São José, Nacional, São Caetano, Portuguesa, União São João, São Paulo, Juventude, Matonense, Ponte Preta, Grêmio og Joinville.
Zé Carlos hadde aldri spilt en landskamp, da han ble tatt ut i Brasils tropp til VM i fotball 1998, angivelig på grunn av skadde spillere i troppen. Han spilte ikke før i semifinalen, hvor han var i start-elleveren mot Nederland. Han spilte ikke i finalen, og ble aldri tatt ut til landslaget igjen, så hans opptreden i semifinalen i VM var hans første og eneste landskamp.


== Referanser ==


== Eksterne lenker ==
(en) José Carlos de Almeida – FIFA 
(en) José Carlos de Almeida – Transfermarkt 
(en) José Carlos de Almeida – national-football-teams.com
Tommy Noonan

Thomas Patrick Noone (født 29. april 1921, død 24. april 1968), bedre kjent som Tommy Noonan, var en amerikansk skuespiller, manusforfatter, regissør og filmprodusent. 
Han spilte i en rekke filmer fra 1940- til 1960-tallet, og er best kjent for birollene han spilte i Herrer liker blonde piker (1953) og En stjerne blir født (1954).
Noonan døde 46 år gammel av hjernesvulst.


== Biografi ==
Noonan ble født 29. april 1921 i Bellingham i Washington. Som barn opptrådte han på Davenport Free Theatre i New York sammen med halvbroren John Ireland. De to spilte senere i tre filmer sammen, inkludert I Shot Jesse James (1949).
Noonan dannet et komikerduo sammen med Peter Marshall på slutten av 1940-tallet. De kalte seg Noonan & Marshall og opptrådte på TV, nattklubber og i filmene Holiday Rhythm (1950), FBI Girl (1951), Starlift (1951), The Rookie (1959) og Swingin' Along (1961).  Duoen skilte lag etter utgivelsen av Swingin' Along.Noonan gjorde seg også bemerket for rollen som Marilyn Monroes rike kjæreste, Gus Esmond, i Herrer liker blonde piker (1953) og musikeren Danny McGuire En stjerne blir født (1954).
På begynnelsen av 1960-tallet spilte Noonan i noen b-filmer, inkludert Promises! Promises! (1963), med Jayne Mansfield, og 3 Nuts in Search of a Bolt (1964), med Mamie Van Doren. Disse hadde han i tillegg bidratt med både manuset til og produserte. Han debutere også som regissør med 3 Nuts in Search of a Bolt. Den siste filmen han produserte var  Cottonpickin' Chickenpickers (1967), som også var Sonny Tufts' siste film.
Ikke lenge etter at hans siste film var utgitt, fikk Noonan diagnosen hjernesvulst. Han døde på Motion Picture Country Hospital i Woodland Hills i Los Angeles 24. april 1968, få dager før han hadde fylt 47 år.


== Filmografi (utvalg) ==

1953 – Herrer liker blonde piker

1954 – En stjerne blir født

1955 – To piker på galeien

1963 – Promises! Promises!

1964 – 3 Nuts in Search of a Bolt


== Referanser ==


== Eksterne lenker ==
(en) Tommy Noonan på Internet Movie Database 
(sv) Tommy Noonan i Svensk Filmdatabas 
(fr) Tommy Noonan på Allociné 
(en) Tommy Noonan på AllMovie 
(en) Tommy Noonan hos Turner Classic Movies 
(en) Tommy Noonan hos The Movie Database 
(en) Tommy Noonan hos Internet Broadway Database 
(en) Tommy Noonan på Internet Broadway Database
Artikkelen har ingen egenskaper for filmpersondatabaser i Wikidata
(en) Tommy Noonan hos Rotten Tomatoes
Lysevatnet

For innsjøen i Halden kommune i Østfold, se Lysevannet.Lysevatnet er en innsjø i Tysvær kommune i Rogaland. Innsjøen er 5,5 kilometer lang og opptil 600 meter bred. Den ligger 5 meter over havet og har et areal på 1,69 km². Sjøen har utløp mot sør gjennom Hinderåa. Den største tilløpselva er Amdalselva fra øst.


== Referanser ==
Grunewaldtårnet

Grunewaldtårnet (tysk: Grunewaldturm) er et utsiktstårn på Karlsberg i bydelen Grunewald i Berlin. Tårnet er 36 meter høyt og finnes vest i skogen Grunewald langs Havelchausse, og gir god utsikt over Havel.
Grunewaldtårnet ble reist i 1897 til minne om 100-årsdagen for fødselen til Keiser Vilhelm I (død 1888).
Bygningen ble renovert og nyåpnet i april 2011.


== Eksterne lenker ==
(en) Grunewaldturm – kategori av bilder, video eller lyd på Commons 
(en) Grunewaldturm – galleri av bilder, video eller lyd på Commons 
Grunewaldtårnet på Berlins liste over kulturminner Arkivert 13. august 2014 hos Wayback Machine. Besøkt 29. juni 2012
George Raft

George Raft (født George Ranft 26. september 1901, død 24. november 1980) var en amerikansk skuespiller og danser.
Han ble kjent for sine mange roller i gangsterfilmer i 1930- og 1940-årene, inkludert Scarface og Each Dawn I Die (1939). Etter flere år med dårlige rolletidbud fikk han et lite comeback i Noen har det hett (1959).
Raft døde av leukemi 79 år gammel.


== Filmografi (utvalg) ==

1932 – Hvis jeg var millionær

1932 – Scarface

1938 – Du og jeg

1940 – De kjører i natten

1941 – En kvinne blant menn

1956 – Jorden rundt på 80 dager

1959 – Noen har det hett

1960 – Elleve om kuppet

1967 – Casino Royale

1978 – Sextette


== Referanser ==


== Eksterne lenker ==
(en) George Raft på Internet Movie Database 
(sv) George Raft i Svensk Filmdatabas 
(da) George Raft på Filmdatabasen 
(da) George Raft på Scope 
(fr) George Raft på Allociné 
(en) George Raft på AllMovie 
(en) George Raft hos Turner Classic Movies 
(en) George Raft hos The Movie Database 
(en) George Raft hos Internet Broadway Database 
(en) George Raft på Internet Broadway Database
Artikkelen har ingen egenskaper for filmpersondatabaser i Wikidata
Tony Randall

Tony Randall (født Leonard Rosenberg 26. februar 1920, død 17. mai 2004) var en amerikansk skuespiller, produsent og regissør som var aktiv både på film, fjernsyn og teater.
Randalls filmer inkluderer Åh, for en mann (1957), Kryss på linjen (1959), Hurra for kjærligheten! (1960), Her blir det månelyst (1962) og Dr. Laos syv ansikter (1964). Han gjorde seg også bemerket på fjernsyn, spesielt i rollen som Felix Unger i serien The Odd Couple, der han spilte mot Jack Klugman. Randall ble nominert til fem Emmy-priser for denne rollen, hvorav han vant én. Han spilte også i serier som The Tony Randall Show og Love, Sidney.
Randall døde av lungebetennelse 84 år gammel.


== Filmografi (utvalg) ==

1957 – Åh, for en mann

1959 – Kryss på linjen

1960 – Hurra for kjærligheten!

1964 – Ingen blomster takk


== Referanser ==


== Eksterne lenker ==
(en) Tony Randall på Internet Movie Database 
(sv) Tony Randall i Svensk Filmdatabas 
(da) Tony Randall på Filmdatabasen 
(da) Tony Randall på Scope 
(fr) Tony Randall på Allociné 
(en) Tony Randall på AllMovie 
(en) Tony Randall hos Turner Classic Movies 
(en) Tony Randall hos The Movie Database 
(en) Tony Randall hos Internet Broadway Database 
(en) Tony Randall hos Internet Broadway Database 
(en) Tony Randall hos Internet Broadway Database 
(en) Tony Randall på Internet Broadway Database
(en) Tony Randall på Internet Off-Broadway Database
Artikkelen har ingen egenskaper for filmpersondatabaser i Wikidata
Överhogdalsteppet

Överhogdalsteppet (Överhogdalsbonaderna eller Överhogdalsvävarna) er betegnelsen på fem bildetepper, veggteppe, fra sent på tusentallet eller ellevehundretallet som ble funnet i Överhogdal i Härjedalen i Sverige, og som nå befinner seg ved Jämtlands läns museum Jamtli i Östersund.
Veggteppene ble funnet sammensydde til et teppe av Jonas Holm i en vedkasse i sakristiet i Överhogdal kirke under en renovering av kirken i 1909 og lagt i et stabbur som hørte til kirken, hvor kunstneren Paul Jonze fant dem og så tok dem med til fylkesmannen.
De fem ulike billedteppene er tidfestet sammen i 2010 etter radiologisk metode til en tid (som etter denne metoden) ikke kan fastsettes nærmere enn til et sted mellom årene 1040 og 1170. En tidfesting i 1991 etter samme metode ga et annet og større tidsspenn, mellom årene 800 og 1100. Uansett tilhører teppene den epoken som betegnes som Vikingtiden.
Teppene er vevd i ullgarn med renning av lin. Hva bildene skal bety, og hvorvidt motivene er hedenske eller kristne, er omdiskutert. Noen ser bildene som en skildring av kristningen av Härjedalen, andre som en skildring av ragnarok, verdens undergang ifølge nordisk hedensk mytologi.
Billedteppene tilhører fremledes Överhogdals kirke, selv om de nå befinner seg på Jamtli Jämtlands läns museum.


== Se også ==
Bayeux-teppet
Baldisholteppet


== Litteratur ==
Franzén, Anne-Marie & Nockert, Margareta: Bonaderna från Skog och Överhogdal och andra medeltida väggbeklädnader, Almqvist & Wiksell international, Stockholm 1992. ISBN 91-7402-226-1.


== Eksterne lenker ==
(en) Överhogdal tapestries – kategori av bilder, video eller lyd på Commons 
Jamtli – Jämtlands läns museum